paragraph_text: Multinacionalna korporacija Renault je vlasnik 43,4% udjela u japanskom Nissanu, 99,43% udjela u rumunjskoj Daciji, 80,1% udjela u Renault Samsungu u Južnoj Koreji, 25% udjela u ruskom AutoVAZu i 1,55% udjela u njemačkom Daimler AG. Renault također posjeduje podružnice RCI Banque ( financije ), Renault Retail Group ( distribucija) i Motrio ( auto dijelovi ). Renault Trucks su od 2001. postali dio tvrtke Volvo Trucks. A Renault proizvodnja poljoporivrednih strojeva je od 2008. u vlasništvu njemačke tvrtke CLAAS. Renault ima zajedničko ulaganje u Turskoj pod nazivom Oyak - Renault, i još jedno u Iranu pod nazivom Renault Pars. Francuska vlada posjeduje 15% udjela u Renaultu.